الديبة

الديبة (17 نوفمبر 1927 - 30 ديسمبر 2016) لعيب كورة قدم مصرى و حكم دولى ، اسمه الحقيقى (محمد دياب العطار)

 نشأته 
اتولد الديبة يوم 17 نوفمبر 1927 فى الاسكندريه ، وبدأ مسيرته الكروية فى نادى الاتحاد السكندرى سنة 1944 و خد لقب هداف اول موسم لالدورى المصرى الممتاز سنة 1949/1948 برصيد 15 جون

انضم الديبة لفريق مصر لكورة القدم ولعب معاه فى اوليمبياد صيف 1948 و اوليمبياد صيف 1952 . و كان عضو فى فريق مصر لكورة القدم اللى كان كسب بأول نسخة من كاس الامم الافريقيه سنة 1957 اللى اتلعبت فى السودان ، و حقق الديبة فيها انجاز تاريخى لما كسب هو بلقب هداف البطولة برصيد 5 اجوان كأول لاعب فى تاريخ البطولة يحقق اللقب ده ، وكمان كان هو اول لاعب فى تاريخ البطولة يحرز 4 اجوان فى ماتش واحد (سوبر هاتريك) فى الماتش اللى كان بين المنتخبين المصرى والاثيوبى واللى انتهى بنتيجة 0/4 لصالح المنتخب المصرى

اعتزل الديبة لعب كورة القدم سنة 1958

 مشواره التحكيمى 
بدأ الديبة مشواره التحكيمى بعد اعتزاله لعب كورة القدم ، و كان اشترك فى تحكيم ماتشات كاس الخليج 1972 .

 تكريمه 
فى سنة 2007 ومع احتفال الاتحاد الافريقى لكورة القدم بمرور خمسين سنة على تأسيسه (اليوبيل الدهبى) ، تم اختيار الديبة ضمن اعظم 200 لعيب كورة قدم فى تاريخ افريقيا.

 وفاته 
فى يوم 30 ديسمبر 2016 مات الديبة نتيجة ازمة قلبية

 مصادر 

 لينكات برانيه 


تصنيف:وفيات فى اسكندريه
تصنيف:لعيبة هجوم لكوره قدم
تصنيف:لعيبة كورة قدم مصريين
تصنيف:لعيبة الاتحاد السكندرى
تصنيف:لعيبة الدورى المصرى الممتاز
تصنيف:لعيبه كوره قدم مصريين اولمبيين
تصنيف:لاعبين فريق مصر لكوره قدم
تصنيف:لعيبة كورة قدم فى اوليمبياد صيف 1948
تصنيف:لعيبة كورة قدم فى اوليمبياد صيف 1952
تصنيف:لعيبة كاس امم افريقيا 1957
تصنيف:لعيبة كسبو كاس امم افريقيا
تصنيف:حكام كورة قدم مصريين
تصنيف:اسكندرانيه